هرمس تریسمجیستوس هو شخصيه اسطوريه بينسب ليه كتاب "متون هرمس". أكتر المؤرخين بيعتقدو انه هرمس السكندري-اليونانى واتى بصحفه, و مؤرخين تانين بيعتقدو انه شخصيه اسطوريه اتكونت من اكتر من شخصيه حقيقيه و خرافيه. هيرميس تريسمجيستوس ممكن يكون مرتبط بالاله اليونانى هيرميس و الاله المصرى تحوت اله القمر و اله الحكمه فى الدين المصرى القديم. اعترف الاغريق فى عصر المملكه البطلميه بمصر معادله هيرميس و تحوت من خلال التفسير الجرافيكى. و نتيجه لده كان الالهين بيتعبدو كاله واحد فى معبد كان معروف بمعبد تحوت فى خيمينو , و اللى كان معروف فى العصر اليونانى باسم هيرموبوليس. القدماء لقبوه بثلاثى العظمه (طريس-ميجيسطيس من الاغريقيه Ἑρμῆς ὁ Τρισμέγιστος, وباللاتينيه Mercurius ter Maximus يعنى ثلاثى التعليم). منهم رفض الصفه دى لأنه كان بيوصف الله بتلات صفات ذاتيه هى الوجود و الحكمه و الحياه, و منهم لانه تجلى بثلاث تجليات: آخنوخ و ارميس و ادريس, و منهم اللى قال لانه تحلى بتلات صفات عظام: النبوه و المُلك و الحكمه. بينسب لهرميس الحكيم تعاليم بتشرح الكون و موجوداته اتلخصت فى سبع مباديء: العقلانيه: و هو ان العقل هو الحاجه الوحيده اللى ممكن اثباته و هو الحق. التناظر: فيه دايما علاقه و تواصل بين كل الظواهر.